1926ના એપ્રિલ મહિનાની છઠ્ઠી તારીખ પત્રમાં નાખેલી છે. ગાંધીજીએ લખ્યું કે પોતે ઇસુ ખ્રિસ્તને માનવજાતને પ્રાપ્ત થયેલા મહાન માર્ગદર્શકો, ગ્રેટ ટીચર્સમાંના એક ગણે છે. જોકે તેમણે સ્પષ્ટ કહ્યું કે મિત્ર તમે મને જે ક્રીડ (ધર્મસંદેશ) મોકલ્યો છે તે હું સ્વીકારી શકું નહીં. હું તેને સ્વીકારું તો એ પણ સ્વીકારવું પડે કે અદૃશ્ય શક્તિનો શ્રેષ્ઠ અવતાર એટલે જિઝસ ક્રિસ્ટ. માનવજાત માટે જિઝસ સૌથી મહાન ગુરુઓમાંના એક હતા તેનાથી વધુ હું માની શકું નહીં. ગાંધીજીએ એવું પણ જણાવ્યું કે દરેક વ્યક્તિની શ્રદ્ધાને સન્માન આપવું રહ્યું, કેમ કે બધા જ ધર્મોમાં પ્રેમ અને એકબીજા માટે આદરની જ વાત છે.